Príloha č. 1

### Výňatky z dokumentov OSN, Rady Európy a Európskej únie

### s vplyvom na vzdelávanie a výchovu k ľudským právam

## Organizácia spojených národov

Charta organizácie spojených národov[[1]](#footnote-1) (San Francisco, 26.6. 1945)

V Kapitole 1 s názvom Ciele a zásady, v Článku 1

Ciele organizácie spojených národov sú tieto:

3. „Uskutočňovať medzinárodnú súčinnosť riešením medzinárodných problémov charakteru hospodárskeho, sociálneho, kultúrneho, alebo humanitného a podporovaním a posilňovaním úcty k ľudským právam a základným slobodám pre všetkých bez rozdielu rasy, pohlavia, jazyka, alebo náboženstva;“

**Všeobecná deklarácia ľudských práv**[[2]](#footnote-2)(New York, 10.12.1948)

V preambule sa uvádza:

„Valné zhromaždenie vyhlasuje túto Všeobecnú deklaráciu ľudských práv ako spoločný štandard, ktorý majú dosiahnuť všetky národy a štáty s cieľom, aby sa každý jednotlivec i každý orgán spoločnosti, majúc túto deklaráciu stále na zreteli, **snažil výukou a výchovou zvyšovať úctu k týmto právam a slobodám** a zabezpečiť postupnými vnútroštátnymi i medzinárodnými opatreniami ich všeobecné a účinné uznávanie a zachovávanie tak medzi národmi členských štátov navzájom, ako aj medzi národmi území spadajúcich pod ich právomoc.“

#### V článku 26 sa uvádza:

####

1. „Každý má právo na vzdelanie. Vzdelanie musí byť bezplatné, prinajmenšom v elementárnych a základných stupňoch. Základné vzdelanie musí byť povinné. Technické a odborné vzdelanie musí byť všeobecne prístupné a vyššie vzdelanie musí byť rovnako prístupné všetkým na základe schopností.

**2. Vzdelanie musí smerovať k plnému rozvoju ľudskej osobnosti a k posilneniu úcty k ľudským právam a základným slobodám.** Musí podporovať porozumenie, znášanlivosť a priateľstvo medzi všetkými národmi, rasovými a náboženskými skupinami, ako aj aktivity Organizácie Spojených národov na zachovanie mieru.

3. Rodičia majú prednostné právo voliť druh vzdelania pre svoje deti.“

Vyhláška ministra zahraničných vecí 120/1976 z 10. mája 1976 o Medzinárodnom pakte o občianskych a politických právach a Medzinárodnom pakte o hospodárskych, sociálnych a kultúrnych právach**[[3]](#footnote-3)** (10. Máj 1976)

V článku 13 sa uvádza:

**1.** **„Štáty, zmluvné strany paktu, uznávajú právo každého na vzdelanie.** **Súhlasia, že vzdelanie bude smerovať k plnému rozvoju ľudskej osobnosti a zmyslu pre jej dôstojnosť a posilneniu úcty k ľudským právam a základným slobodám.**

Súhlasia, že vzdelanie má umožniť všetkým osobám účinnú účasť v slobodnej spoločnosti, napomáhať vzájomné porozumenie, znášanlivosť a priateľstvo medzi všetkými národmi a všetkými rasovými, etnickými a náboženskými skupinami, ako rozvoj činnosti Organizácie Spojených národov na zachovanie mieru.

2.  **Štáty**, zmluvné strany paktu, **uznávajú, že** so zreteľom na dosiahnutie plného uskutočnenia tohto práva:

1. základné vzdelanie bude povinné a slobodne prístupné všetkým;
2. stredoškolské vzdelanie vo svojich rozličných formách, zahŕňajúc do toho technické a odborné stredoškolské vzdelanie, sa všeobecne umožní a sprístupní každému všetkými vhodnými prostriedkami a najmä postupným zavádzaním bezplatného vzdelania;
3. vyššie vzdelanie sa tak isto sprístupní každému, a to podľa schopností všetkými vhodnými prostriedkami a najmä postupným zavádzaním bezplatného vzdelania;
4. elementárne vzdelanie osôb, ktoré nezískali alebo nedokončili základné vzdelanie, sa bude pokiaľ možno povzbudzovať alebo zintenzívňovať;
5. **bude sa na všetkých stupňoch aktívne usilovať o rozvoj školského systému**, zavedie sa primeraný systém štipendií a sústavne sa budú zlepšovať materiálne podmienky vyučujúcich.

3.  Štáty, zmluvné strany paktu, sa zaväzujú rešpektovať slobodu rodičov, prípadne poručníkov zvoliť svojím deťom iné školy než zriadené verejnými orgánmi, ktoré zodpovedajú takej minimálnej úrovni vzdelania, akú stanovil alebo schválil štát, a zabezpečovať náboženskú a morálnu výchovu ich detí v zhode s ich vlastným presvedčením.

4.  Žiadna z častí tohto článku sa nemá vykladať ako miešanie sa do slobody jednotlivcov a organizácií zriaďovať a riadiť výchovné inštitúcie, vždy však za podmienok zachovania zásad ustanovených v odseku 1 tohto článku a požiadaviek, že vzdelanie poskytované v takých inštitúciách má zodpovedať minimálnej úrovni ustanovenej štátom.

**Vyhláška ministra zahraničných vecí predpis č. 95/1974 o Medzinárodnom dohovore o odstránení všetkých foriem rasovej diskriminácie**[[4]](#footnote-4) (15. August 1974)

V článku 7 sa uvádza:

„Zmluvné štáty sa zaväzujú, že podniknú bezodkladné a účinné opatrenia, najmä v oblasti vyučovania, výchovy, kultúry a informácií na boj proti predsudkom, ktoré vedú k rasovej diskriminácii, a pre podporu porozumenia, znášanlivosti a priateľstva medzi národmi a rasovými alebo etnickými skupinami, ako aj pre popularizáciu cieľov a zásad Charty Organizácie Spojených národov, Všeobecnej deklarácie ľudských práv, Deklarácie Organizácie Spojených národov o odstránení všetkých foriem rasovej diskriminácie a tohto dohovoru.“

**Vyhláška ministra zahraničných vecí predpis č.62/1987 Zb. z 13. mája 1987 o Dohovore o odstránení všetkých foriem diskriminácie žien[[5]](#footnote-5)** (13. Máj 1987)

V článku 10 uvádza:

**„Štáty, zmluvné strany, prijmú všetky príslušné opatrenia na odstránenie diskriminácie žien, aby im boli zabezpečené rovnaké práva s mužmi v oblasti vzdelania a najmä, na základe rovnoprávnosti mužov a žien, opatrenia slúžiace na zabezpečenie:**

1. rovnakých podmienok pre voľbu zamestnania a povolania, pre prístup na štúdium a pre získanie absolventských vysvedčení, dosiahnutie diplomov vo vzdelávacích zariadeniach všetkých kategórií vo vidieckych aj mestských oblastiach; táto rovnoprávnosť sa zabezpečí v predškolskom, všeobecnom, technickom, odbornom a vyššom technickom vzdelaní, ako aj vo všetkých typoch odborného výcviku;
2. prístupu k rovnakým osnovám, rovnakým skúškam, učiteľskému zboru s kvalifikáciou rovnakej úrovne a školským objektom a vybaveniu rovnakej kvality;
3. **odstránenia všetkých stereotypných koncepcií úlohy mužov a žien na všetkých úrovniach a vo všetkých formách vzdelávania presadzovaním koedukácie a iných foriem vzdelávania, ktoré pomôžu dosiahnuť tento cieľ a najmä revíziou učebníc a školských programov a prispôsobením vyučovacích metód**;
4. rovnakých príležitostí pre využívanie štipendií a iných príspevkov na štúdia;
5. rovnakých príležitostí pre prístup k programom ďalšieho vzdelávania, včítane programov pre dospelých a vzdelávacích programov, najmä programov zameraných na zníženie existujúceho rozdielu vo vzdelaní medzi mužmi a ženami v čo možno najkratšom čase;
6. zníženie počtu žien, ktoré nedokončia štúdia, a organizovanie programov pre dievčatá a ženy, ktoré opustili školu predčasne;
7. rovnakých príležitostí pre aktívnu účasť na športe a telesnej výchove;
8. prístupu k osobitným vzdelávacím informáciám, ktoré pomáhajú zabezpečiť zdravie a blaho rodiny, včítane informácií a rád, pokiaľ ide o plánovanie rodiny.“

**Dohovor o právach dieťaťa prijatý v súlade s článkom 49[[6]](#footnote-6)** (2.9.1990)

V článku 29 uvádza, že má smerovať k:

1. rozvíjaniu osobnosti dieťaťa, jeho nadania, duševných a fyzických schopností na najvyššiu možnú mieru;
2. **rozvíjaniu úcty k ľudským právam, základným slobodám a k princípom stanoveným v Charte Organizácie Spojených národov;**
3. rozvíjaniu úcty k rodičom, k vlastnej kultúrnej identite, jazyku i hodnotám, k národným hodnotám krajiny, v ktorej dieťa žije i krajiny, z ktorej pochádza a k civilizáciám odlišným od jeho vlastnej;
4. **príprave dieťaťa na zodpovedný život v slobodnej spoločnosti v duchu porozumenia, mieru, znášanlivosti, rovnosti pohlaví a priateľstva medzi všetkými národmi, etnickými, národnými a náboženskými skupinami a osobami domorodého pôvodu;**
5. rozvíjaniu úcty k prírodnému prostrediu.

Oznámenie Ministerstva zahraničných vecí Slovenskej republiky č. 317/2010 Z. z. – Dohovor o právach osôb so zdravotným postihnutím[[7]](#footnote-7) (9. Marca 2010)

V článku 8 ***z***vyšovanie povedomia uvádza:

„1. Zmluvné strany sa zaväzujú prijať okamžité, účinné a primerané opatrenia

1. **na zvýšenie povedomia v celej spoločnosti, a to aj na úrovni rodín, o postavení osôb so zdravotným postihnutím a na podporenie rešpektovania práv a dôstojnosti osôb so zdravotným postihnutím;**
2. **na boj proti stereotypom, predsudkom a škodlivým praktikám vo vzťahu k osobám so zdravotným postihnutím vrátane tých, ktoré sa zakladajú na pohlaví a veku, vo všetkých oblastiach života;**
3. na podporu povedomia o schopnostiach a prínose osôb so zdravotným postihnutím.

2. Medzi opatrenia prijaté na tento účel patria tieto opatrenia:

1. iniciovať a uskutočňovať účinné kampane na zvyšovanie povedomia verejnosti, ktorých cieľom je

**aa) vychovávať k vnímavosti k právam osôb so zdravotným postihnutím;**

ab) podporovať pozitívne vnímanie a väčšie spoločenské povedomie vo vzťahu k osobám so zdravotným postihnutím,

ac) podporovať uznávanie zručností, predností a schopností osôb so zdravotným postihnutím, ako aj ich prínosu pre pracovisko a pre trh práce;

1. presadzovať postoj rešpektovania práv osôb so zdravotným postihnutím na všetkých úrovniach vzdelávacieho systému a u všetkých detí od ich raného veku;
2. nabádať všetky prostriedky masovej komunikácie, aby zobrazovali osoby so zdravotným postihnutím spôsobom, ktorý je v súlade s cieľom tohto dohovoru;
3. **podporovať vzdelávacie programy zamerané na zvyšovanie povedomia vo vzťahu k osobám so zdravotným postihnutím a k právam osôb so zdravotným postihnutím.“**

**Dohovor proti diskriminácii vo vzdelávaní Organizácie spojených národov pre vzdelanie, vedu a kultúru prijatý v Paríži**[[8]](#footnote-8) (14.12.1960)

V článku 5, bod, ods. a) sa:

„...zmluvné štáty zhodujú na tom, že vzdelávanie by malo posilňovať úctu k ľudským právam a základným slobodám“

**Svetový akčný plán pre vzdelávanie k ľudským právam a demokracii prijatý na Svetovej konferencii UNESCO v Montrealy[[9]](#footnote-9) (1993) s cieľom poskytnúť rámec pre zlepšenie koordinovania vzdelávacích programov v tejto oblasti**

V cieli 1 uvádza:

„...zabezpečiť dostupnosť informácií o normách a nástrojoch ľudských práv ako aj procedúr a mechanizmoch voči násiliu na národnej, regionálnej a medzinárodnej úrovni a špecificky zabezpečiť, aby sa tieto informácie dostali najmä mladým ľuďom.“

Viedenská deklarácia a Akčný program prijaté na Svetovej konferencii o ľudských právach [[10]](#footnote-10) (25. Júna 1993)

V článkoch 33 a 34 sa uvádza:

33. „Svetová konferencia o ľudských právach potvrdzuje, že štáty sú povinné, ako bolo zmluvne dohodnuté vo Všeobecnej deklarácii ľudských práv a Medzinárodnom pakte o hospodárskych, sociálnych a kultúrnych právach a v ďalších medzinárodných nástrojoch ľudských práv, zabezpečiť vzdelávanie zamerané na posilnenie úcty k ľudským právam a základným slobodám. Svetová konferencia o ľudských právach zdôrazňuje potrebu začlenenia predmetu ľudských práv do vzdelávacích programov a vyzýva štáty, aby tak urobili. Vzdelávanie by malo podporiť porozumenie, toleranciu, mier a priateľské vzťahy medzi národmi a všetkými rasovými, alebo náboženskými skupinami a povzbudiť rozvoj aktivít spojených národov v plnení týchto cieľov. Preto, vzdelávanie k ľudským právam a šírenie správnych informácií, oboch teoretických, ako aj praktických, zohráva dôležitú rolu v podpore a úcte k ľudským právam vo vzťahu k všetkým jednotlivcom bez rozdielu akéhokoľvek druhu ako rasa, pohlavie, jazyk, alebo náboženstvo a toto by malo byť integrované do politík vzdelávania na národnej, ako aj medzinárodnej úrovni. Svetová konferencia o ľudských právach poznamenáva, že obmedzené zdroje a inštitucionálne nedostatky môžu brzdiť okamžitú realizáciu týchto cieľov“.

34. „Zvýšené úsilie má byť zamerané na pomoc krajinám , ktoré požiadajú o vytvorenie podmienok kde každý jednotlivec môže užívať všeobecné ľudské práva a základné slobody. Vlády, ako aj systém spojených národov a ďalšie multilaterálne organizácie sú povzbudzované významne zvýšiť zdroje alokované na programy zamerané na vytvorenie a posilnenie národnej legislatívy, národných inštitúcií a k tomu sa vzťahujúcej sa infraštruktúry, ktoré dodržiavajú pravidlá zákona a demokracie, volebného systému, povedomie o ľudských právach cez tréning, učenie a vzdelávanie, všeludovú participáciu a občiansku spoločnosť“.

V Akčnom programe v časti D Vzdelávanie k ľudským právam v článku 81 a 82 sa uvádza:

81. „Berúc do úvahy Svetový akčný plán vzdelávania k ľudským právam a demokracie, ktorý bol prijatý na Medzinárodnom kongrese o vzdelávaní k ľudským právam a demokracii Organizácie spojených národov pre vzdelávanie, vedu a kultúru a iných ľudskoprávnych nástrojov, Svetová konferencia o ľudských právach odporúča štátom vytvoriť špecifické programy a stratégie pre zabezpečenie čo najširšieho vzdelávania k ľudským právam a šírenie verejných informácií, berúc na ohľad aj potreby ľudských práv žien.

82. „Vlády, s pomocou medzinárodných organizácií, národných inštitúcií a mimovládnych organizácií, by mali podporiť zvyšovanie povedomia o ľudských právach a vzájomnej tolerancii. Svetová konferencia o ľudských právach podčiarkuje dôležitosť posilnenie Svetovej verejnej informačnej kampane o ľudských právach, ktorú realizujú spojené národy. Mali by iniciovať a podporiť vzdelávanie k ľudským právam a prevziať na seba povinnosť šíriť verejné informácie v tejto oblasti. Poradné služby a technická asistencia programov Spojených národov by mali byť schopné odpovedať na okamžité požiadavky od štátov na vzdelávacie a tréningové aktivity v oblasti ľudských práv ako aj pre vzdelávanie zamerané na štandardy obsahujúce medzinárodné nástroje ľudských práv a v humanitárnom práve a ich aplikáciu na špeciálne skupiny ako vojenské sily, zákonodarcov, políciu a odborníkov z oblasti zdravia. Vyhlásenie Dekády Spojených národov pre vzdelávanie k ľudským právam s cieľom podporiť, povzbudiť a zamerať sa na to, aby tieto vzdelávacie aktivity boli brané do úvahy.“

**Dekáda ľudskoprávneho vzdelávania (1995 – 2004) a Akčný plán dekády prijatý rezolúciou Valného zhromaždenia OSN č.49/184** (23. December 1994)

**Deklarácia o ľudskoprávnom vzdelávaní a školení prijatá Valným zhromaždením OSN rezolúciu č. 66/137** (19.12.2011)

## Rada Európy

Na úrovni Rady Európy je **v Dohovore o ochrane ľudských práv a základných slobôd**[[11]](#footnote-11) v článku 2 zadefinované právo na vzdelanie: „Nikomu sa nesmie odoprieť právo na vzdelanie. Pri výkone akýchkoľvek funkcií v oblasti výchovy a výučby, ktoré štát vykonáva, bude rešpektovať právo rodičov zabezpečovať túto výchovu a vzdelanie v zhode s ich vlastným náboženským a filozofickým presvedčením.“

Niektoré ďalšie dohovory v rámci Rady Európy riešia vzdelávanie v čiastkových oblastiach ľudských práv:

* **Rámcový dohovor na ochranu národnostných menšín**[[12]](#footnote-12) v článku 12, vyzdvihuje, že „ Tam, kde je to vhodné, strany prijmú opatrenia v oblasti vzdelávania a výskumu zamerané na podporu poznania kultúry, histórie, jazyka a náboženstva svojich národnostných menšín a väčšinového obyvateľstva.“
* **Dohovor o boji obchodovania s ľuďmi** v čl. 5[[13]](#footnote-13) žiada prijatie a/alebo posilnenie účinných politík a programov v tejto oblasti aj prostredníctvom zvyčovania povedomia a vzdelávacích kampaní.
* **Dohovor Rady Európy o ochrane detí pred sexuálnym vykorisťovaním a sexuálnym zneužívaním** v čl. 6[[14]](#footnote-14) vyzýva zmluvné strany, aby prijali potrebné legislatívne a iné opatrenia, aby zabezpečili, „že deťom budú počas vzdelávania na prvom a druhom stupni poskytnuté informácie o rizikách sexuálneho vykorisťovania a sexuálneho zneužívania, ako aj o prostriedkoch na ich ochranu, prispôsobené ich vývojovému štádiu.“
* **Dohovor Rady Európy o predchádzaní násiliu na ženách a domácemu násiliu a o boji proti nemu** v čl. 14[[15]](#footnote-15) vyzývam aby zmluvné strany prijali „ak je to primerané, potrebné kroky na to, aby sa do oficiálnych študijných plánov na všetkých stupňoch vzdelávania začlenili študijné materiály týkajúce sa problematiky rovnoprávnosti mužov a žien, nestereotypných rodových rolí, vzájomného rešpektu, nenásilného riešenia konfliktov v medziľudských vzťahoch, rodovo podmieneného násilia na ženách a práva na nedotknuteľnosť osoby, ktoré sú prispôsobené vyvíjajúcim sa schopnostiam žiakov.“

**Odporúčanie Výboru ministrov č. 7/2010 - prijatá Charta Rady Európy o vzdelávaní k demokratickému občianstvu a ľudským právam**[[16]](#footnote-16)

V rámci cieľov sa v nej zdôrazňuje, že, „V prípade vzdelávania k demokratickému občianstvu a ľudským právam je učenie sa celoživotný proces. Účinné učenie sa v tejto oblasti zahŕňa široký rad zainteresovaných subjektov vrátane političiek, politikov, odborných pracovníčok, pracovníkov v školstve, študujúcich, rodičov, vzdelávacích inštitúcií, školských úradov, verejných zamestnancov, zamestnankýň, mimovládnych organizácií, mládežníckych organizácií, médií a širokej verejnosti.“

M/ReOdporúčanie Cc (2007)13[[17]](#footnote-17) prijaté Výborom ministrov v roku 2007 v oblasti uplatňovania rodového hľadiska vo vzdelávaní

V časti, ktoré sa vyjadruje k vzdelávanie k demokratickému aktívnemu občianstvu a ľudským uvádza: „rodovú rovnosť centrálnou časťou aktívneho demokratického občianstva a ľudských práv a vrátane toho a iných záležitostí, ktoré sú vitálne pre demokraciu menovite individuálne práva a povinnosti v súkromnej a verejnej sfére . v základnej legislatíve školského systému, ako cieľ dosiahnutia v osnovách, školskej kultúre a tréningu učiteľov.“

**Odporúčanie CM/Rec(2010)5 Výboru ministrov členským štátom o opatreniach v boji s diskrimináciou na základe sexuálnej orientácie a rodovej identity**

 V časti vzdelanie hovorí o tom, že „by mali byť prijaté primerané opatrenia na všetkých stupňoch vzdelávania za účelom podporovania vzájomnej tolerancie a rešpektu na školách, bez ohľadu na sexuálnu orientáciu alebo rodovú identitu.“[[18]](#footnote-18)

## Európska Únia

V **Charte základný práv Európskej únie** je v článku 14[[19]](#footnote-19) zadefinované právo na vzdelávanie ako  „Každý má právo na vzdelanie a na prístup k odbornému a ďalšiemu vzdelávaniu.“ t.z. aj právo na vzdelávanie v oblasti ľudských práv.

V **Lisabonskej zmluve** je v článku 165[[20]](#footnote-20) popísané všeobecné a odborné vzdelávanie, mládež a šport. Podľa neho únia prispieva k rozvoju kvalitného vzdelávania a zameriava sa na rozvoj európskej dimenzie vo vzdelávaní.

Významnými sú **antidiskriminačné smernice** prijaté v rámci Európskej únie, ktoré obsahujú aj zásadu rovnakého zaobchádzania vo vzdelávaní a tiež potrebu vzdelávania o antidiskriminačných politikách.

Medzi antidiskriminačné smernice patria:

* + Smernica Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod (Mimoriadne vydanie Ú.v. EÚ, kap. 20/zv. 1; Ú.v. ES L 180, 19.7.2000).
	+ Smernica Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Mimoriadne vydanie Ú.v. EÚ, kap. 5/zv. 4; Ú.v. ES L 363, 2.12.2000).
	+ Smernica Európskeho parlamentu a Rady 2006/54/ES z 5. júla 2006 o vykonávaní zásady rovnosti príležitostí a rovnakého zaobchádzania s mužmi a ženami vo veciach zamestnanosti a povolania (prepracované znenie) (Ú.v. EÚ L 204, 26.7.2006).

**V rámci Európskej stratégie 202/20 bol prijatý aj strategický rámec pre európsku spoluprácu vo vzdelávaní a tréningu**[[21]](#footnote-21), kde by primárnym cieľom mala byť podpora ďalšieho rozvoja vzdelávacích a tréningových systémov členských štátov, ktoré sú zamerané na zabezpečenie osobného, sociálneho a profesionálneho naplnenia všetkých občanov a občianok a trvalo udržateľná prosperity a zamestnanosti, vrátane podpory demokratických hodnôt, sociálnej kohézie, aktívneho občianstva a interkulturálneho dialógu. V rámci tohto strategického rámca boli definované 4 strategické ciele. Strategický cieľ 3 sa zameriava na podporu rovnosti, sociálnej kohézie a aktívneho občianstva. Podľa neho vzdelávanie by malo podporiť interkulturálne kompetencie, demokratické hodnoty, a úctu k základným právam a prostredie, ako aj bojovať voči všetkým formám diskriminácie, vybaviť všetkých mladých ľudí schopnosť komunikovať pozitívne z ich rovesníkmi z odlišných prostredí.

1. Čl. 1 Charty Organizácie spojených národov dostupné na internete: http://www.osn.cz/dokumenty-osn/soubory/charta-organizace-spojenych-narodu-a-statut-mezinarodniho-soudniho-dvora.pdf [↑](#footnote-ref-1)
2. Všeobecná deklarácia ľudských práv prijatá Valným zhromaždením Organizácie Spojených národov rezolúciou číslo 217 (III) z 10. decembra 1948 v New Yorku dostupné na internete: http://www.ucps.sk/Vseobecna\_deklaracia\_ludskych\_prav [↑](#footnote-ref-2)
3. 120/1976 Zb. VYHLÁŠKA ministra zahraničných vecí z 10. mája 1976 o Medzinárodnom pakte o občianskych a politických právach a Medzinárodnom pakte o hospodárskych, sociálnych a kultúrnych právach dostupný na internete: <http://www.zakonypreludi.sk/zz/1976-120> [↑](#footnote-ref-3)
4. Predpis č. 95/1974 Zb. Vyhláška ministra zahraničných vecí o Medzinárodnom dohovore o odstránení všetkých foriem rasovej diskriminácie dostupné na internete: <http://www.zakonypreludi.sk/zz/1974-95> [↑](#footnote-ref-4)
5. 62/1987 Zb. VYHLÁŠKA ministra zahraničných vecí z 13. mája 1987 o Dohovore o odstránení všetkých foriem diskriminácie žien dostupný na internete: http://www.unsk.sk:8080/files/odbory/skolstvo/rodova\_rovnost/dohovor\_diskriminacia.pdf [↑](#footnote-ref-5)
6. Dohovor o právach dieťaťa prijatý a otvorený na podpis, ratifikáciu a pristúpenie rezolúciou Valného zhromaždenia z 20. novembra 1989 NADOBUDNUTIE PLATNOSTI: 2. septembra 1990 v súlade s článkom 49, dostupný na internete: http://www.gymparnr.edu.sk/obsah/predmety/subory/nos/dopd.pdf [↑](#footnote-ref-6)
7. Dohovor o právach osôb so zdravotným postihnutím Oznámenie Ministerstva zahraničných vecí Slovenskej republiky č.317/2010 Dostupný na internete: http://www.employment.gov.sk/files/slovensky/uvod/legislativa/socialna-pomoc-podpora/dohovor-osn-pravach-osob-so-zdravotnym-postihnutim-opcny-protokol-sk-aj.pdf [↑](#footnote-ref-7)
8. Dohovor proti diskriminácii vo vzdelávaní UNESCO Prijatý v Paríži 14.12. 1960 čl. 5 bod 1 ods. a) dostupný na internete: [http://portal.unesco.org/en/ev.php-URL\_ID=12949&URL\_DO=DO\_TOPIC&URL\_SECTION=201.html](http://portal.unesco.org/en/ev.php-URL_ID%3D12949%26URL_DO%3DDO_TOPIC%26URL_SECTION%3D201.html) [↑](#footnote-ref-8)
9. : Svetový akčný plán pre vzdelávanie k ľudským právam a demokracii UNESCO Dostupný na internete http://www.unesco.org/webworld/peace\_library/UNESCO/HRIGHTS/342-353.HTM [↑](#footnote-ref-9)
10. Viedenská deklarácia a jej Akčný program dostupné na internete: http://www.ohchr.org/en/professionalinterest/pages/vienna.aspx [↑](#footnote-ref-10)
11. Dohovoro o ochrane ľudských práv a základných slobôd Rada Európy z 3. septembra 1953 ČSFR pristúpila k tomuto Dohovoru 21. februára 1991, rovnako ako aj k ďalším dodatkovým protokolom. Dostupné na internete: <http://www.upn.gov.sk/data/pdf/209-1992.pdf> [↑](#footnote-ref-11)
12. Zdroj: Rámcový dohovor na ochranu národnostných menšín dostupný na internete: [http://wayback.archive-it.org/2172/20101103195002/http://www.radaeuropy.sk/?1219](http://wayback.archive-it.org/2172/20101103195002/http%3A//www.radaeuropy.sk/?1219) [↑](#footnote-ref-12)
13. Zdroj: Dohovor o boji obchodovania s ľuďmi dostupné na internete: file:///C:/Users/Kuruc/Desktop/Dokumenty/Downloads/dohovor%20SK%20(1).pdf [↑](#footnote-ref-13)
14. Zdroj: Dohovor Rady Európy o ochrane detí pred sexuálnym vykorisťovaním a sexuálnym zneužívaním, Lanzarote 25.10.2007 . Pozn. dohovor nebol ešte Slovenskou republikou ratifikovaný. Dostupné na internete: http://www.coe.int/t/dghl/standardsetting/children/Source/LanzaroteConvention\_svk.pdf [↑](#footnote-ref-14)
15. Zdroj: Dohovor Rady Európy o predchádzaní násiliu na ženách a domácemu násiliu a o boji proti nemu [Istanbul, 11. mája 2011]. Pozn. dohovor nebol ešte Slovenskou republikou ratifikovaný. Dostupné na internete: www.rokovania.sk/File.aspx/Index/Mater-Dokum-132256‎ [↑](#footnote-ref-15)
16. Council of Europe, 2007. Recommendation CM/Rec(2007)13 of the Committee of Ministers to member states on gender mainstreaming in education [online]. Rada Európy, 2007 [cit. 2014-12-3] Dostupné na internete <https://wcd.coe.int/ViewDoc.jsp?id=1194631&Site=CM> [↑](#footnote-ref-16)
17. Council of Europe, 2007. Recommendation CM/Rec(2007)13 of the Committee of Ministers to member states on gender mainstreaming in education [online]. Rada Európy, 2007 [cit. 2014-12-3] Dostupné na internete<https://wcd.coe.int/ViewDoc.jsp?id=1194631&Site=CM> [↑](#footnote-ref-17)
18. Odporúčanie CM/Rec(2010)5 Výboru ministrov členským štátom dostupné na internete: http://www.coe.int/t/dg4/lgbt/Source/RecCM2010\_5\_EN.pdf [↑](#footnote-ref-18)
19. Charta základných práv Európskej únie(2007/C 303/01) Európsky parlament, Rada a Komisia dostupné na intrnete: <http://eur-lex.europa.eu/sk/treaties/dat/32007X1214/htm/C2007303SK.01000101.htm> [↑](#footnote-ref-19)
20. čl. 165 Konsolidované znenie Zmluvy o Európskej únii a Zmluvy o fungovaní Európskej únie dostupné na internete: <http://eur-lex.europa.eu/JOHtml.do?uri=OJ:C:2008:115:SOM:SK:HTML> <http://eur-lex.europa.eu/LexUriServ/LexUriServ.do?uri=OJ:C:2008:115:0001:0012:SK:PDF> [↑](#footnote-ref-20)
21. Council conclusions of 12 May 2009 on a strategic framework for European cooperation in education and training ( ET 2020 ) dostupné na internete: http://ec.europa.eu/education/policy/strategic-framework/index\_en.htm [↑](#footnote-ref-21)